רגע לפני שהפלייאוף העליון שליגה הלאומית יוצא לדרך, מכבי פ"ת עשתה היום (שישי) עוד צעד גדול לעבר ליגת העל. השחקנים של משה סיני גברו 1:3 על הפועל ראשון לציון בחוץ ובשל מעידה של הפועל רעננה (2:0 למכבי יבנה) הגדילה את הפער מהמקום מהמקום השלישי ל-10 נקודות - במחזור האחרון של העונה הסדירה. השניה, הפועל נצרת עילית השיגה 2:3 דרמטי על הכח רמת גן וברחה גם היא מרעננה.
צעד חשוב למשה סיני ושחקניו לעבר ליגת העל, כאשר השיגו פער של 10 נקודות מהמקום השלישי, כשנותרו רק עוד 21 בקופה. רגעים לא נעימים נרשמו במהלך המחצית הראשונה כאשר ביציעים נרשמו עימותים מכוערים בין אוהדים שהגיעו לצפות במשחק וכוחות האבטחה שנכחו במקום נאלצו להפריד בין המתפרעים. חדשות רעות מבחינת סיני היא העובדה שויקטור מרעי סיים את העונה בשל פציעה. החלוץ נפגע במהלך המשחק והוחלף עוד במחצית הראשונה. משם הוא הובהל לבית החולים שם התברר שהוא סובל משבר בכף רגלו.
המלאבסים לא הזכירו בפתיחה כלל את היכולת שהביאה אותם למקום בו הם נמצאים, אבל בדקה ה-30 דני פרדה נותר לבדו ברחבה וכבש את הראשון אחרי טעות של השוער דור מכלוף. 3 דקות לאחר מכן עומר גולן היה צריך להכפיל את התוצאה אך ממצב די נוח לא הצליח למצוא את המסגרת. בדקה ה-39 חלוץ הנבחרת לשעבר תיקן. נאור פסר הגיבה לרחבה מצד שמאל, גולן הקדים את ההגנה ומקרוב נגח בקלילות לרשת.
בדקה ה-66 רז כהן יכול היה להחזיר את ראשל"צ למשחק אבל החמיץ ברשלנות פנדל שעף גבוה מעל השער. בדקה ה-70 בעטה אדירה של רז כהן כבר עשתה את דרכה לרשת, אבל ניל אברבנל הצליח להדוף למשקוף והציל שער. 9 דקות עברו ורז כהן סוף סוף מצא את הרשת אחרי ערבוביה ברחבת המוליכה ודחיקה מקרוב. למרות דקות רעות של האורחים בדקה ה-89 דני פרדה סגר עניין לטובת מכבי פ"ת, כששלח פנדל לרשת עם צ'יפ אלגנטי. בתוך תוספת הזמן אלירן סיימון איבד את הראש, הורחק והשאיר את המארחים ב-10 שחקנים.
ניצחום דרמטי לחבורה מהצפון שהגדילו את הפער מרעננה ל-5 נקודות, הודות לפנדל של אלירן חודידה בדקה ה-90. עוד קודם האורחים פתחו טוב ועלו ליתרון בדקה ה-26 אחרי שאיברהים בסיט מצא את הרשת. אלא שהסגולים לא נבהלו והצליחו לחולל מהפך הודות לשערים של אוזוואה אוטרנגה (31) ואמיר לביא (52). האורחים לא הוריד את הראש ובדקה ה-68 רן רול החזיר אותם למשחק עם שער שיוויון לפני שחודידה כאמור קבע מהפך.
מכה כואבת לקבוצה שמדורגת במקום השלישי ומתחילה להתרחק מהמוליכות. בדקה ה-58 אורן ניסים הוותיק המשיך להראות שעדיין יש לו את זה והעלה את החבורה של יוסי זוזוט ליתרון ו-12 דקות לסיום יניב אופיר סגר למעשה עניין והכפיל. למרות הניצחון המארחים לא יהיו בפלייאוף העליון, הסיבה? בני לוד.
עוד משחק דרמטי בסיומו הקבוצה של שלימאן אזברגה הצליחה להתברג למקום השמיני עם 39 נקודות, נקודה אחת יורת ממכבי יבנה. צמד של סרג' איילי (15 ו-45) נתן לאחי יתרון מבטיח במחצית, אלא שבחצי השני הירוקים נעלמו/נרדמו. רן בן שמעון החל את הקאמבק (76), 4 דקות לאחר מכן אגודה קואבינה כבר איזן ובדקה ה-90 ריף מסיקה חתם עם מהפך שהגיע משום מקום.
תוצאות נוספות: הפועל אשקלון - נס ציונה 0:3 (דומיניק וואסי 5, יחיאל צגאי (36 ו-70 בפנדלים). הפועל כפ"ס - מכבי אום אל פאחם 1:2 עומר פדידה 39, גיא מלמד 90 / אחמד נאהיה 64).